রজোনিবৃত্তি
রজোনিবৃত্তি (ইংরেজি: Menopause) বা মেনোপোজ/মেনোপজ হলো মহিলাদের জীবনের এমন একটি সময় যখন তাদের রজঃস্রাব সম্পূর্ণরূপে বন্ধ হয়ে যায় এবং তারা আর গর্ভধারণ করতে সক্ষম থাকে না। মেনোপোজ সাধারণত ৪৯ থেকে ৫২ বছর বয়সে হয়ে থাকে। সাধারণত মহিলাদের একবছর যাবত রজঃস্রাব বন্ধ থাকলে চিকিৎসকগণ এটাকে মেনোপোজ বা রজোনিবৃত্তি বলে থাকেন। এসময় ডিম্বাশয়ের কার্যক্রম হ্রাস পায় বা বন্ধ হয়ে যায়। সার্জারির মাধ্যমে জরায়ু কেটে ফেললে মেনোপোজের লক্ষণ দ্রুত দেখা দেয়(গড়ে ৪৫ বছর বয়সে)